
E L Ő T E R J E S Z T É S

Sülysáp Város Önkormányzata Képviselő-testületének
2019. január 24-én tartandó munkaterv szerinti ülésére

1. napirendhez

Tárgy:
Tájékoztató a lejárt határidejű határozatokról és az előző ülés óta történt fontosabb eseményekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 19. § (5) és 25. § (5)-(6) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.
…/2019. (I. 24.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 19. § (5) és 25. § (5)-(6) bekezdése szerint előterjesztett polgármesteri tájékoztatót elfogadja egyúttal a
· 26/2018. (I. 25.) ÖKT határozat végrehajtási határidejét 2019. június 30. napjára módosítja,

· 70/2018. (III. 28.) ÖKT határozat végrehajtási határidejét 2019. június 30. napjára módosítja,
· 111/2018. (V. 31.) ÖKT határozat végrehajtási határidejét 2019. június 30. napjára módosítja

· 133/2018. (VI. 28.) ÖKT határozat végrehajtási határidejét 2019. április 30. napjára módosítja

· 178/2018. (X. 18.) ÖKT határozat végrehajtási határidejét 2019. április 30. napjára módosítja.
Határidő: azonnal

Felelős: polgármester

Sülysáp, 2019. január 17.

Horinka László s.k.


polgármester
TÁJÉKOZTATÓ

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2018. december 12-ei ülése óta 13 képviselő-testületi döntés végrehajtási határideje járt le az alábbiak szerint:

	Határozat száma
	Határozat kelte
	Határozat tárgya
	Határidő
	Állapot

	116/2014.
	2014.09.18
	Sülysáp településrendezési eszközeinek felülvizsgálata
	2018.12.31
	Végrehajtva

	26/2018.
	2018.01.25
	Sápi zuhogó mederkotrása
	2018.05.31
	Határidő módosítás szükséges

	70/2018.
	2018.03.28
	IC Center Kft. vételi ajánlata alapján adásvételi szerződés megkötése a gazdasági terület 0406/40, 0406/41 és 0406/42 hrsz.-ú ingatlanára
	2018.06.30
	Határidő módosítás szükséges

	93/2018.
	2018.04.26
	A KEHOP-1.2.1. "Helyi klímastratégiák kidolgozása, valamint a klímatudatosságot erősítő szemléletformálás" című pályázat benyújtása
	2018.12.31
	Végrehajtva

	106/2018.
	2018.05.31
	2017. évi belső ellenőrzési jelentésben foglalt hibák, hiányosságok orvoslása
	2018.12.31
	Végrehajtva

	111/2018.
	2018.05.31
	Útfelújítási program folytatása
	2018.12.31
	Határidő módosítás szükséges

	132/2018.
	2018.06.28
	Közfoglalkoztatásban részt vevők anyagi ösztönzése
	2018.12.31
	Végrehajtva

	133/2018.
	2018.06.28
	Digitális információs táblák telepítése a városközpontban
	2018.12.31
	Határidő módosítás szükséges

	158/2018.
	2018.09.20
	Kossuth Lajos utca padkázás és buszmegállóinak felújítása
	2018.12.31
	Végrehajtva

	171/2018.
	2018.10.18
	Pályázati eljárás lefolytatása a Wass Albert Művelődési Központ és Könyvtár intézményvezetői (magasabb vezető) beosztására
	2018.12.12
	Végrehajtva

	178/2018.
	2018.10.18
	Az I. és a III. sz. háziorvosi rendelő előtti parkoló rendezése
	2018.12.10
	Határidő módosítás szükséges

	189/2018.
	2018.11.21
	Sülysáp, Iparterület 0406/37 helyrajzi számú ingatlan értékesítése
	2018.12.31
	Folyamatban

	190/2018.
	2018.11.21
	2018. év végi jutalmazás az önkormányzati intézményeknél
	2018.12.20
	Végrehajtva


II. Tájékoztató az előző ülés óta történt fontosabb eseményekről
Két Képviselő-testületi ülés között általában négy, ritkább esetben öt hét szokott eltelni, most azonban több mint 6 hét telt el az előző ülés óta, ám ennek ellenére sokat kellett kutatni az emlékeim között, hogy mi is történt az elmúlt időszakban, hiszen az év végi igazgatási szünet miatt, a munkában eltöltött napok száma igen alacsony volt, és a karácsonyt megelőző napok már inkább az év végi visszatekintésről, a közös ünneplésről szóltak az intézményekben dolgozókkal közösen.
Ennek megfelelően 2018. decemberből egyetlen fontosabb érdeklődésre számot tartó eseményt kívánok megemlíteni. 

December 19-én a MOL NYRT képviseletében Szabados László úr tett nálunk látogatást, aki tájékoztatott arról, hogy a MOL újabb kutatófúrást végez Sülysáp területén, aminek köszönhetően olyan külterületi útszakaszok megerősítését is elvégzik, amelyek az önkormányzat számára is hasznosak és fontosak. 

Január 14-én megérkezet végre a Képviselő-testület által elfogadott határozat szerint megvásárolt MTZ traktor. A gép forgalomba helyezése még folyamatban van.

Fontos eseménynek tekinthető még, hogy a két ünnep közötti havazások idején a síkosság-mentesítésben legfontosabb céleszközünk a MAN teherautó platójára szerelt sószóró berendezés többször is meghibásodott és a szakértői átvizsgálás alapján egy komoly karbantartó-felújító beavatkozásra lesz szükség, jelenleg sem működik. Mivel a tél hátralévő időszakát sószóró berendezés nélkül nem lehetett volna átvészelni, ezért soron kívül vásároltunk egy felújított, újszerű állapotú és garanciális EPOKE sószórót, bruttó 7,3 millió forintért, amitől egyrészről azt várom, hogy hosszú éveken keresztül megbízható pontja lesz a városüzemeltetésnek, másrészt a korábban is meglévő berendezés felújításával az eszközparkunk is bővül így hatékonyabban tudja majd ellátni a TÁVÜSZ a téli üzemeltetési feladatát. A tisztelt Képviselő-testületet kérem, hogy ezt a költséget a 2019-es költségvetésben tervezni és jóváhagyni szíveskedjenek.
Sülysáp, 2019. január 17.

Horinka László s.k.

